נמו מטלר

נמו מטלר (בגרמנית: Nemo Mettler; תאריך לידה: 3 באוגוסט 1999), המוכרים בשם הבמה נמו (Nemo), הם אישיות שווייצרית העוסק.ת בראפינג, בשירה ובנגינה. מטלר ייצגו את שווייץ באירוויזיון 2024 שהתקיים במאלמה שבשוודיה, עם השיר "The Code", שזכה במקום הראשון.

 ביוגרפיה 
מקום הלידה של נמו הוא ביל/ביין שבקנטון ברן בשווייץ. הוריו.ה הם מרקוס מטלר, יזם ומשקיע, ונַדְיָה שְׁנֶצְלֵר, עיתונאית. שפת האם שלו.ה היא גרמנית. לו.ה אחות צעירה, אלה, המשתפת איתו.ה פעולה בפרויקטים מבחינת הכיוון האומנותי.

במהלך שליחות אליה יצא.ה מטעם הצלב האדום השווייצרי  באל סלוודור ב-2018, הסביר.ה נמו מדוע קיבל.ה שם זה, שפירושו "אף אחד" בלטינית: "הוריי חשבו שאם לא אהיה אף אחד, אוכל להיות כל דבר".

 קריירה 
החל מגיל 3 התפתח העניין של נמו במוזיקה, כאשר למד.ה לנגן בכינור, בפסנתר ובתופים; בין גיל 9 ל-13 למד.ה שירת אופרה. בגיל 10, נמו הצטרפ.ה להרכב האופרה לילדים בעיר ביל/ביין. במסגרתו השתתפ.ה באחד התפקידים הראשיים ב"חליל הקסם", אופרה מאת מוצרט אשר בהמשך שאב.ה ממנה השראה ביצירת השיר "The Code". בגיל 13 הופיע.ה נמו במחזמר "I've Never Been to New York". מגיל 13 החל.ה להתעניין בראפ, והשתתפ.ה במספר תחרויות בשווייץ עם שירים שכתב.ה. עד מהרה התגלו כישוריו.ה של נמו בבאטל ראפ, ובהמשך הלכ.ה להשתתף בעונתה השלישית של תוכנית המציאות , הגרסה השווייצרית לפורמט הבריטי .

בשנת 2015 יצא לאור המיני-אלבום של נמו, Clownfisch, תחת השם "Nemo (CH)". המיני-אלבום הגיע למקום ה-95 במצעדי המוזיקה בשווייץ. בשנת 2017 יצאו לאור המיני-אלבומים Momänt-Kids (בשוודית "רגע, ילדים") ו-Fundbüro (בתרגום חופשי מגרמנית "משרד אבדות ומציאות"), כמו כן תחת השם "Nemo (CH)". בין הסינגלים שיצאו לאור מתוך Fundbüro נמנה "Du" שהגיע למקום הרביעי בשווייץ. גם השירים "Ke Bock" ו-"Himalaya" מתוך האלבום Momänt-Kids, שהשני מהם גם יצא כסינגל, נכנסו למצעדי המוזיקה במדינה. באותה שנה, נמו למד.ה שירת סולו בג'אז ובפופ באוניברסיטת ציריך לאמנויות, הוענק לו.ה פרס הכישרון הטוב ביותר מטעם SRF 3, ובהמשך עבר.ה להתגורר בברלין כדי להגשים את הקריירה המוזיקלית שלו.ה. בשנת 2018 הוענקו לנמו ארבעה פרסים בטקס פרסי המוזיקה השווייצריים, בהם פרס "הלהיט הטוב ביותר" עבור השיר "Du", ופרס "ההופעה החיה הטובה ביותר".

בשנת 2020 התגורר.ה נמו לזמן מה בלוס אנג'לס, ובעקבות זאת החליט.ה לעבור לשיר באנגלית במקום בגרמנית שווייצרית. בשנת 2021 השתתפ.ה בעונה השנייה של "The Masked Singer Switzerland", הגרסה השווייצרית לפורמט "The Masked Singer" (הזמר במסכה), בדמות הפנדה, וסיימ.ה במקום החמישי. בשנת 2022 יצא לאור המיני-אלבום Whatever Feels Right, הפעם תחת השם "Nemo".

ב-29 בפברואר 2024 נבחר.ה נמו לייצג את שווייץ באירוויזיון 2024, עם השיר "The Code", והופיע.ה בחצי הגמר השני שנערך ב-9 במאי. בגמר, שנערך ב-11 במאי, זכה השיר במקום הראשון עם 591 נקודות, במה שהפך את נמו לזוכה הא-בינארי.ת הראשונ.ה בתחרות.

 חיים אישיים 
בשנת 2022 יצא.ה נמו מהארון כפאנסקסואל.ית בחשבון האינסטגרם שלו.ה. בנובמבר 2023 יצא.ה נמו מהארון כא-בינארי.ת בריאיון לשבועון השווייצרי "SonntagsZeitung". כמו כן ציינ.ה נמו את ההעדפה לפנייה בשם הפרטי במקום בכינויי הגוף השונים בגרמנית, ולכינוי הגוף they/them באנגלית.

 דיסקוגרפיה 
 מיני-אלבומים 
 שם פרטי האלבום מיקומי שיא שווייץ Clownfisch יצא לאור: 13 ביוני 2015
 חברת תקליטים: עצמאי
 פורמטים: הורדה דיגיטלית, הזרמת מוזיקה 95Momänt-Kids יצא לאור: 21 באוקטובר 2017
 חברת תקליטים: Bakara Music
 פורמטים: הורדה דיגיטלית, סטרימינג— Fundbüro יצא לאור: 17 בנובמבר 2017
 חברת תקליטים: Bakara Music
 פורמטים: הורדה דיגיטלית, סטרימינג — Whatever Feels Right יצא לאור: 9 בספטמבר 2022
 חברת תקליטים: עצמאי
 פורמטים: הורדה דיגיטלית, סטרימינג — "—" מציין שהמיני-אלבום לא יצא לאור או לא זכה להיכנס למצעד במדינה זו.
 סינגלים 
 כאמנ.ית מוביל.ה 
שםשנהמיקומי שיאתאריםאלבום שווייץ איטליה אירלנד גרמניה הולנד הממלכה המאוחדת נורווגיה פינלנד שוודיה עולם "Himalaya"2016 27—————————Momänt-Kids"Style"2017——————————לא מתוך אלבום"Du"4————————— IFPI שווייץ: פלטינהFundbüro"Usserirdisch"64—————————"Crush uf di"201877—————————לא מתוך אלבום"5i uf de Uhr"201931————————— "365" —————————— "Girl us mire City" ——————————"Dance With Me"2020——————————"Video Games"——————————"Hailey"2021——————————Orange & Blue"Certified Pop Queen"——————————לא מתוך אלבום"Chleiderchäschtli"——————————"Lonely Af"2022—————————Whatever Feels Right"Own Sh¡t"——————————"F*ck Love"——————————"Be like You"——————————"This Body"2023——————————לא מתוך אלבום"Falling Again"2024——————————"The Code"1615141318133552 "—" מציין שהסינגל לא יצא לאור או לא זכה להיכנס למצעד במדינה זו.

 כאמנ.ית משתתפ.ת 
 שם שנהאלבום "Sheriff"2016Sex & Röschti"Singer"2017Pfingstweid"Legend"2019Sincèrement

 שירים אחרים במצעדים 
 שם שנהמיקומי שיאתאריםאלבוםשווייץ ""201731 IFPI שווייץ: זהבMomänt-Kids""90Fundbüro

 פרסים ומועמדויות 
פרסשנהקטגוריהעבורסטטוסמקורEnergy Star Night2017פרס המוזיקה של אנרג'ינמוPrix Waloהכוכב העולה הטוב ביותרפרסי המוזיקה השווייצרייםהכישרון הטוב ביותר2018הופעת הסולו הטובה ביותר - גברההופעה הפורצת הטובה ביותרההופעה החיה הטובה ביותרהלהיט הטוב ביותר""פרסי OUTmusic2024שיר האירוויזיון של השנה"The Code"פרסי Eurostoryמילות השיר הטובות ביותרפרס המוזיקה של MTV אירופההאמן השווייצרי הטוב ביותרנמו

 קישורים חיצוניים 


 ביאורים 

 הערות שוליים 

מ
קטגוריה:זמרים פאנסקסואלים
קטגוריה:זמרות פאנסקסואליות
קטגוריה:מוזיקאים להט"בים
קטגוריה:מוזיקאים שווייצרים
קטגוריה:מוזיקאיות שווייצריות
קטגוריה:ראפרים
קטגוריה:ראפריות
קטגוריה:משתתפי אירוויזיון 2024
קטגוריה:נציגי שווייץ באירוויזיון
קטגוריה:זוכי האירוויזיון: שווייץ
קטגוריה:זוכי פרס המוזיקה של MTV אירופה
קטגוריה:משתתפי הזמר במסכה
קטגוריה:שווייצרים שנולדו ב-1999
קטגוריה:שווייצריות שנולדו ב-1999